Vhodný krém na kŕčové žily pre tehotné ženy
Dobrý deň, chcem sa spýtať, aký krém na kŕčové žily je vhodný pre tehotné ženy. Som na začiatku tehotenstva a veľmi ma bolí vnútorná kŕčová žila.
Ďakujem
Dobrý deň,
ďakujeme za Vašu otázku.
Ak vznikli kŕčové žily v tehotenstve, je možné, že po pôrode sa ťažkosti zmiernia alebo úplne ustúpia. Zároveň je bezpečné liečiť ich aj počas obdobia gravidity, a to spravidla konzervatívnou metódou. Veľmi účinné je nosenie kompresných pančúch, ktoré lekári často odporúčajú aj ako prevenciu. Masáže nôh sa v prípade problémov s kŕčovými žilami majú vykonávať opatrne a smerom od nôh hore k srdcu. Vhodné sú prípravky s obsahom mentolu, viniča hroznorodého či pagaštanu konského. S obsahom kombinácie rastlinných extraktov vhodný aj pre tehotné je napríklad gél
PRIESSNITZ ŽILY A CIEVY MEDICAL
.
O kŕčových žilách v tehotenstve si môžete prečítať aj v nasledujúcom
odbornom článku
.
Pokiaľ žily nie sú viditeľné, lokálna liečba nemusí priniesť očakávaný prínos. Preto sa pri pretrvávaní príznakov obráťte na lekára.
Prajem skorú úľavu od ťažkostí.
S pozdravom
PharmDr. Veronika Kiabová